Kedves Kollégák, Tisztelt Tanárnő / Tanár Úr!

A BME Fizikai Intézete idén is megrendezi a **„Nobel-díjas kísérletek középiskolásoknak” (**[**https://felvi.physics.bme.hu/nobeldijas**](https://felvi.physics.bme.hu/nobeldijas)**)**című mérési szakkört, melyre 9-12. évfolyamos középiskolásokat várunk. A résztvevők modern, Nobel-díjakhoz kapcsolódó témákban végezhetnek kísérleteket akár a saját kezükkel is: vizsgálhatnak **atomi nanovezeték**eket, **szupravezető** anyagokat, készíthetnek **hologram**ot, tanulmányozhatják a **folyadékkristály** kijelzők működési elvét, megismerkedhetnek a modern **félvezetőtechnológiák**kal a Semilab Zrt. tisztaterébe is ellátogatva, kísérletezhetnek **lézerek**kel, **interferométerek**kel vagy akár egy **atomreaktor**ral. Krausz Ferenc 2023-mas Nobel-díjához kapcsolódóan az **ultrarövid lézerimpulzusok** világába is betekintést adunk.

 A Budapest környékéről érkező diákokat **október 3**-án és **október 10**-én (pénteki napokon) **délután 3 órától**várjuk a szakkörünkre. Ezen kívül az őszi szünetben, **október 27-én és 28-án,**egy kétnapos "Nobel-díjas kísérletek" alkalmat tartunk, melyre messzebbről érkező vidéki vagy határon túli diákok is el tudnak jönni. Ezen a két napon **matematika iránt érdeklődő hallgatókat is várunk**izgalmas matematika-előadásokra és műhelyfoglalkozásokra.

 A szakkör **ingyenes**, de **előzetes regisztrációhoz kötött.**A pénteki alkalmakra legkésőbb az adott mérési alkalom előtti hétfő éjfélig, azaz az első pénteki alkalomra **szeptember 29-ig,**amásodikra **október 6-ig, a kétnapos alkalomra pedig október 20-ig**lehet jelentkezni. További **részletek**, **kedvcsináló videó,**illetve a **regisztrációs felületek**a <https://felvi.physics.bme.hu/nobeldijas> oldalon érhetőek el. A szakkört a BME Fizikai és Nukleáris Technikai Intézete, a Semilab és a Bosch támogatja.

Köszönettel vennénk, ha fizika- vagy matematikatanár ismerőseik, vagy érdeklődő középiskolás diákok körében terjesztenék a fenti információkat. Ennek érdekében egy plakátot is mellékelünk.

 A **BME TTK további középiskolásoknak szervezett programjai**ról (pl. Science Campus előadások, BME MIssion Possible felkészítő) a <https://felvi.ttk.bme.hu/> oldal és a <https://luma.com/bme_sc> programnaptár ad információt.

 A felmerülő kérdéseket várjuk a [nobelszakkor@phy.bme.hu](mailto:nobelszakkor@phy.bme.hu) címen.

Köszönettel,

Halbritter András

Dr. András Halbritter

professor, deputy head of the Institute of Physics

Budapest University of Technology and Economics